JohanHeinsen/ENO huggingface dataset:
Aalborgs Stifts Adresseavis, 1825-01-17
Undertegnedes Gaard, beliggende i Jomfrue Annegaden og ud til Vesteraae, kan, formedelst Ophævelsen af vor Handel, erholdes tilkjøbs underhaanden, paa billige Vilkaar. Gaarden er særdeles fordeelagtig beliggende for en Kjøbmand eller Embedsmand, og har rummelig og smuk Beboelse for 2de talrige Familier, samt en nye indrettet Boutiqve og mange rummelige Pakboder med Loftrum for flere Tusinde Tønder Kornvare, samt Staldrum og godt Vand i Gaarden. Det bemærkes, at Gaarden nyligen er istandsat og i mange Aar ikke behøver nogen Hovedreparation, samt at Skatter og Renter tilfulde kan indbringes ved Bortleielsen af mindre end Halvdelen af Lejlighederne, og at Eieren følgelig kan beboe det Øvrige frit. - Boutiqven med mere kan tiltrædes i næste Maaned. Det nærmere accorderes med Aalborg den 7de Januarii 1825. H. Henningsen. Rybsahm. Et saare vel indrettet Sted, med en stor Hauge og Gaardsrum, beliggende paa en nærsom Gade her i Byen, tjenlig foren Professionist, Værtshuusholder eller Enke, er underhaanden at faae tilkjøbs og kan tiltrædes til forestaaende Paaske Flyttetid, naar Liebhabere derom behager at henvende sig til Undertegnede, der saavel paaviser Eiendommen, samt om Kjødet slutter Accordt. Aalborg den 17de Januar 1825. Jens Frid. Hviid.
Aalborgs Stifts Adresseavis, 1825-01-17
Bestillinger paa smukke forgyldte og broncerede Skilderie og Portraitrammer, belagte med forskjellige Zirater af Massa Arbeide efter moderneste Facong, modtager, D. Maintzhusen, Maler og Lakerer.
Aalborgs Stifts Adresseavis, 1825-01-17
Hos Boghandler Sadolin faaes tilkjøbs: Harald i Graafelds Jagt, et Skuespil af P. D. Faber, hæftet for 2 Mk. 4 s. Tegn.
Aalborgs Stifts Adresseavis, 1825-01-17
Auctioner. Tirsdagen den 18de Dennes om Formiddagen Kl. 9 afholdes Auction i Aalborg Hospital over afdøde Hospitalslemmers Efterladenskaber, bestaaende af Mands- og Fruentimmer=Gangklæder, Kister, Skabe, Kjedler og Kar m.v. Salget skeer mod contant Betaling. Aalborg den 11te Januari 1825. Juul.
Aalborgs Stifts Adresseavis, 1825-01-17
Da intet antageligt Bud blev gjort ved Auctionen den 8de December f. A. over efternævnte fire til den Kongel. almindelige Enkekasse udlagte Gaarde i Nørrekongerslef, saa blive samme, efter Prokurator Petersens Begjering, paa Enkekassens Vegne opbuden til Salg til Eiendom ved nye Auction paa Gaardene selv Onsdagen den 19de Januar førstkommende. a) Jørgen Jensen Jacobsens Gaard om Formiddagen Kl. 9. b) Niels Kieldsens Gaard om Formiddagen Kl. 11. c) Niels Poulsen Kræmers Gaard om Eftermiddagen Kl. 1. d) Jens Pedersen Kjærs Enkes Gaard om Eftermiddagen Kl. 3. Conditionerne, hvoriblandt at Kjøberne efter meddeelt Approbation strax tiltræder Eiendommene og at 3/4 af Kjøbesummen kan blive henstaaende imod Pante-Obligation, erfares i Øvrigt paa Auctionsstæderne. Duegaard den 3die Januar 1825. Muhle.
Aalborgs Stifts Adresseavis, 1825-01-17
Tirsdagen den 25de Januari førstkommende om Formiddagen Kl. 10 bliver ved offentlig Auction, som afholdes paa Hovedgaarden Torstedlund bortsolgt endeel Kreature bestaaende af Heste, Køer, Qvier, Stude og Faar, samt noget Boehave m. m. som hos Torstedlunds og Albeks Godses Beboere ere udpantede for kongelige Skatter, hvilket, saavelsom at Betalingen for det Kjøbte erlægges ved Hammerslaget eller naar paafordres, herved bekjendtgjøres. Nørlund pr Hobroe den 7de Januari 1825. Rasmussen. Nørlund, Torstedlund og Albeks Hovedgaarde og Godser. Ved de over disse Eiendomme, beliggende i Aalborg Amt, afholdte 3de Auctioner, er intet antageligt Bud skeet, hvorfor Eiendommene ville vorde stillede til 4de og sidste Auction i Slutningen af Juni Maaned 1825. Dette bekjendtgjøres herved foreløbig, hvorhos bemærkes: at Eiendommene, som alle ere complette Godser, og som have betydelige Tiender, Skovstrækninger og Herligheder, ere beskrevne i de foregaaende Bekjendtgjørelser, og at Conditionerne, hvorefter hele Kjøbesummen kan blive indestaaende i Eiendommene, som opraabes separat, ere, tilligemed Jordebøgerne, til Eftersyn paa Nørlund, hvor ogsaa Karter og selve Eiendommen forevises, hos Auctionsdirecteurerne i Nibe og Løgstøer, hos Kammerraad og Prokurator Andersen i Randers, hos Prokurator Fich i Odense, paa Byefoged-Contoiret i Ringsted og hos Undertegnede. Kjøbenhavn den 10de December 1824. M. F. Hansteen,
Aalborgs Stifts Adresseavis, 1825-01-17
Landsoverrets- samt Hof= og Stadsrets Procurator, boende i Læderstrædet Nr. 38.
Aalborgs Stifts Adresseavis, 1825-01-19
Udlandet.
Aalborgs Stifts Adresseavis, 1825-01-19
Nyeste Postefterretninger. Bladet the Times udtrykker sig om Anerkjendelsen af de sydamericanske Stater saaledes: "Storbrittanien har afsluttet en Handelstractat med Republiken Columbien og Mexico, og saasnart endnu nogle Efterretninger fra Buenos=Aires ere indløbne, vil og en saadan Tractat med denne Republik blive undertegnet. Den offentlige Anerkjendelse af disse Staters Uafhængighed maa blive en Følge af denne Forholdsregel, thi en Tractat kan kun være forbindende for en souverain Magt, og Storbrittanien vil ikke paa sin Side overtage Forpligtelser, som det andet Partie jo i samme Grad er ansvarlig for. Hr. Canning skal afvigte Løverdag (Nytaarsdag) have meddeelt alle fremmede Gesandter og Ministre denne Bestemmelse. Fra Chilli er hidindtil endnu ingen officielle Efterretninger indløbet fra den derværende brittiske Consul." Vil dette Skridt, spørger the Star, gjøre nogen Forandring i Engellands Forhold til fremmede Magter, og svarer derpaa. J Forholdet til de forenede Stater kan det ingen Forandring giøre, da disse allerede have anerkjendt de sydamericanske Stater. Og hvad de europæiske Magter angaaer, da troe vi, at de ikke kunne andet, end beundre den Delicatesse, hvormed Engelland i dette Anliggende er gaaet frem mod Spanien siden December 1822. Jngen kan nægte, at der jo er givet den spanske Regjering Tid nok til, enten at anerkjende dens forrige Koloniers Uafhængighed eller indlede Underhandlinger for at ende den i En af dem herskende Krig, Spanien har hverken gjort det Ene eller det Andet, og da alt godt Raad og alle Forestillinger fra Engellands Side vare forgjeves, saa havde dette Lands Regjering intet andet Alternativ, end at erkjende de nye Staters Uafhængighed, saasnart deres politiske Existents var beviist. -
Aalborgs Stifts Adresseavis, 1825-01-19
Bekjendtgjørelsen af denne Forholdsregel er af alle Kjøbmænd og Manufacturister i hele Landet bleven modtaget med den høieste Jubel. - De i Paris værende Portugiser ansee det for en afgjort Sag, at denne Anerkjendelse fra Engellands Side har til Hovedhensigt at imponere den portugisiske Regjering og bringe den til ogsaa at anerkjende Brasiliens Uafhængighed.
Aalborgs Stifts Adresseavis, 1825-01-19
Fra Wien skrives, at Minziaky har overleveret sit Creditiv som russisk Gesandt, hvoraf Man slutter, at han har faaet Efterretning om Moldaus og Wallachiets Rømning.
Aalborgs Stifts Adresseavis, 1825-01-19
Fra America har Man den Efterretning, at Spanierne endnu ere i Besiddelse af Callao, men Man venter en almindelig Træfning.
Aalborgs Stifts Adresseavis, 1825-01-19
Cours: Hamborg den 14de Januar. St. Petersborg 83 1/2. - London 35, 11 1/2. - Lissabon 37 1/2. - Amsterdam k. S. 105, 2 M. 105 1/8. - Kjøbenhavn k. S. 222. - Specier 1 1/4 A. Tyrkiet.
Aalborgs Stifts Adresseavis, 1825-01-19
Man har nu om Jbrahim Paschas Uheld følgende Efterretning, der, som der udtrykkelig tilføies, hidrører fra Personer, der ere imod Grækerne, og synes derfor upaatvivlelig. Jbrahim Pascha, der havde trukket sig tilbage i Bugten ved Stanchio, traf ifølge Ordrer fra Constantinopel og fra hans Fader alle muelige Anstalter til en nye Expedition. Jbrahims Plan var at seile med sine Stridskræfter til Bugten ved Suda, for derfra at sætte over til Havbugten af Nauplion og gjøre Landgang paa Østkysten af Morea, hvorved han lettere kunde trænge ind i Hjertet af Peloponnes og tillige undgaae de farlige Passer, der ved en Marsch fra Sydkysten til det Jndre af Landet ikke kunde undgaaes. Jbrahim Pascha styrede altsaa mod Candia, men førend han naaede den, saae han pludselig en stærk Afdeling græske Skibe med mange Brandere nærved sig. Dette uformodentlige Syn vakte Bestyrtelse paa de ægyptiske Skibe. Det kom til en Kanonade, der forøgede den paa den ægyptiske Flaade herskende Forvirring. En Deel af denne Flaade tog Flugten, nogle Skibe kom tilbage til Budrun, andre til Rhodus og nogle til de candiotiske Havne. Jbrahim og Jsmael Gibraltar befandt sig med deres Admiralskibe tilsidst igjen i Budrun, hvor de søgte at samle deres Skibe, sandsynlig for at vende tilbage til Alexandrien. Adskillige ægyptiske Skibe ere tagne af Grækerne og Expeditionen saaledes forulykket.
Aalborgs Stifts Adresseavis, 1825-01-19
J Constantinopel skal være holdt adskillige Divansforsamlinger, som Sultanen selv har bivaanet, og hvor isærdeleshed de græske Anliggender have været forhandlede. Resultatet kjender Man vel endnu ikke, men det er dog almindelig Mening, at der for denne Vinter er besluttet store Rustninger for at begynde Feldttoget til Foraaret. Ulykken er, at der til disse Rustninger fordres store Pengesummer og Skatkammeret er tomt. Mod Paschaerne i Provindserne skal Man have besluttet, at tage strængere Forholdsregler, da de ikke ville adlyde Divanets befalinger og holde Contributionerne tilbage, der skulde indsendes.
Aalborgs Stifts Adresseavis, 1825-01-19
Storvezieren skal have tilbudet at ville personlig stille sig i Spidsen for den tyrkiske Armee, hvilket dog ikke er bleven antaget, da hans Nærværelse ikke kan undværes i Hovedstaden. Capudan-Paschaen har efter hans Tilbagekomst til Constantinopel havt adskillige hemmelige Audientser hos Sultanen og skal beholde Commanden over den tyrkiske Flaade. Jbrahim Pascha skal have tabt meget i sin Credit ifølge de sidste Begivenheder ved Candia.
Aalborgs Stifts Adresseavis, 1825-01-19
Blandinger. Nytaarsdag afbrændte det i Paris værende Bazar (Bygning, hvor Kjøbmandsvare opstilles til Salg) tilligemed de i Anledning af Nytaarsfesten der i stor Mængde fremlagte Vare, foruden den afdøde Belzonis betydelige Samling af ægyptiske Oldsager. Ogsaa vilde Dyr omkom derved, blandt Andre den store, 18 Fod lange Boaslange, der lod høre en frygtelig Piben. Hele Skaden anslaaes til 600000 Fr.
Aalborgs Stifts Adresseavis, 1825-01-19
J Calcutta herskede i Juliimaaned en epidemisk Feber, der næsten hjemsøgte 3 Fjerdedele af Befolkningen. Ti Lykke er Sygdommen ikke dræbende, men skaaner hverken Jndfødte eller Europæer.
Aalborgs Stifts Adresseavis, 1825-01-19
Jfølge den norske Rigstidende har Toldinspecteur Fay i Frederikstad frabedet sig den ham tilkommende Kammerraads Rang og Titel. J Norge er det ikke sjeldent, at dette skeer. En nylig fra Grækenland hjemkommen schweitzerisk Militairperson, som havde opholdt sig der i 18 Maaneder, forsikkrer, at de græske Tropper allerede for en stor Deel ere disciplinerede paa europæisk Fod, og mandeuvrere med megen Nøiagtighed. Deres krigerske Jver overgaaer al Roes. Det der meest fattes Armeen, er duelige Haandværkere. Mangelen paa dem er saa stor, at en i Korinth, bosat fransk Kjøbmand, som i sin Ungdom havde lært Tømmerprofessionen, har nedlagt Handelen og givet sig til at forfærdige Lavetter og Munitionsvogne til Armeen. Smede og Hjulmænd kunne være sikkre paa at gjøre Lykke i Grækenland. Med deres sædvanlige Godgjørenhed have Hamborgerne ydet saa anseelige Bidrag til den af Senator Abendroth aabnede Jndsamling for Enker og Faderløse i det af Vandfloden hjemsøgte Ritzebüttel, at han, ved offentlig at bevidne Giverne sin Tak, kan tilføie de skjønne Slutningsord: "Kun hos et saa velgjørende Publikum, som det hamborgske, var det Tilfælde tænkeligt, at de Anraabende kunne sige: Gaverne ere tilstrækkelige!
Aalborgs Stifts Adresseavis, 1825-01-19
J London har Man atter en Kæmpeplan for. Som bekjendt mangler Staden til sin Forskjønnelse saadanne Quais, som f. Ex. ved Gammelstrand i Kjøbenhavn, og deres Anskaffelse vilde overstige de største Entrepreneurers pecuniaire Kræfter, fordi der i London langs med Themsen ligger talrige Pakhuse, hvis Eiere, naar disse skulde nedrives, maatte erstattes Skaden med uhyre Bekostninger. Nu har et Parlementslem, Oberst Trench, gjort Stadens Lord Mayor det Forslag, fra Londons- til Black Friars= og derfra igjen til Westminster=Broen at opføre en Quai udenfor alle disse Pakhuse. Den skal ovenpaa danne en Terrasse af 80 Fods Brede, have en Høide af 60 Fod og hvile paa Piller, opførte i selve Floden. Under denne Terasse (der skal beplantes med Træer og naturligviis vil vorde en yderst interessant Promenade, da Man derfra vil kunne oversee en Strøm, der aarlig befares af 14,000 Skibe) skal Communicationen med Pakhusene anbringes, og Skibene ville ovenikjøbet derved nyde den Fordeel at kunne ligge tørt og godt der nedenunder. Man har beregnet, at Leien af Pakhusene og Salget af Entre Billetter til Promenaden paa Terrassen, ikke aleneste vilde kunne dække de uhyre Bekostninger, dette colossale Foretagende udkræver; men endog afgive en betydelig Gevinst.
Aalborgs Stifts Adresseavis, 1825-01-19
Bremeravisen indeholder følgende Erklæring fra den berømte Astronom Olbers: "Til min store Forundring har jeg hørt, at et vidt omspredt Rygte paabyrder mig, at jeg skulde have ankyndiget en ganske usædvanlig Maanens Nærmelse til Jorden i dette Aars Decembermaaned, og deraf forudsagt Oversvømmelser. Dette Rygte er ganske uden Grund. Eengang hver Maaned nærmer Maanen sig til Jorden, men just i denne Maaned bliver den i en større Afstand, end den pleier. Heller ikke falder Maanens Nærmelse i dette Aars December sammen med Fuldmaane eller Nymaane, saa at af Maanens Løb aldeles ingen høie Vande. vare at forudsee. Efter Meteorologiens nuværende Tilstand holder jeg det for ganske umuligt, forud at bestemme det kommende Veirligt for hele Maaneder, ja endog for enkelte Dage. Skulde derfor i Fremtiden, uden min Foranledning, Veirprophetier vorde mig tilskrevne, saa beder jeg mine ærede Medborgere at være overbeviste om, at jeg, hvad tilkommende Veirforandringer angaaer, hverken veed, eller kan gjette Mere, end nogetsomhelst andet Menneske. W. Olbers.
Aalborgs Stifts Adresseavis, 1825-01-19
Fædrelandet.
Aalborgs Stifts Adresseavis, 1825-01-19
Kjøbenhavn. Ved allerhøieste Resolution af 1ste December f. A. har Hans Majestæt allernaadigst behaget at forunde samtlige i Cancelliets Expeditions=Contoirer og Archivcontoiret ansatte Undercancellister Prædicat af Cancellister, hvilket Prædicat for Fremtiden skal være fælleds for alle subalterne Embedsmænd i fornævnte Contoirer.
Aalborgs Stifts Adresseavis, 1825-01-19
Kjøbenhavns Torvepriser, den 14de Januari, Rug 2 Rbd. 2 Mk. 8 s. a 2 Rbd. 4 Mk. 8 s.; Hvede 3 Rbd. 4, Mk. 8 s. a 4 Rbd. 1 Mk.; Byg 2 Rbd. a 2 Rbd. 1 Mk.; Havre 1 Rbd. 3 Mk. 8 s. a 1 Rbd. 4 Mk. 4 s.; Ærter, 2 Rbd. 2 Mk. 8 s. a 3 Rbd. 2 Mk. Tønden. - Røget Flesk 1 Rbd. 4 Mk. 8 s. a 2 Rbd.; Grønsaltet dito 1 Rbd. 3 Mk. a 1 Rbd. 4 Mk. Lispundet. - Smør 10 Rbd. a 11 Rbd. Fjerdingen. - Æg 1 Mk. 8 s. a 1 Mk. 12 s. Snesen. Cours den 14de Januarii. Hamb. 2 M. 214, a vista 217. Spec. 221. - Specier solgtes til 13 Rbmk. 4 s. Disconto 5 pC. - 4 pCt. Kongelige Obligationer (uden Renter) 87 1/2 a 88. Nationalbank-Obligationer (af Laanet 4de Februarii 1820, uden Renter) 101 Rbd. r. S. eller 112 Rbd. Sedler pr. 100 Rbdlr. r. S. Hamborger Laan af 1819. 3000 Bcomk. 98 1/2 a 99. Dito 4000 Bcomk. 98 1/2. - 6 pC. norske Obligat. ved Hambro & Søn 105 1/2. - Norske Speciessedler pr. 10 Specier 16 3/4 a 16 1/2. - Svenske Sedler 50. - Asiatiske Actier.
Aalborgs Stifts Adresseavis, 1825-01-19
Ledige Embeder. Under det danske Cancellie. Anden Lærer-Embedet ved det Kongelige Skolelærer-Seminarium i Lyngbye under Aarhuus Stift, aarlig Løn 300 Rbd. Sølv. -
Aalborgs Stifts Adresseavis, 1825-01-19
Herredsfoged og Skriver-Embedet i Hammerum Herred under Ringkjøbing Amt.
Aalborgs Stifts Adresseavis, 1825-01-19
Befordringer og Afgang. Under det danske Cancellie. Den 5te Januarii er personel Capellan for Stoubye og Hornum Menigheder i Aarhuus Stift, O. P. Momme, beskikket til Sognepræst for bemeldte Menigheder; Exam. juris N.C. Grooss til Procurator ved Underretterne i Ribe Stift.
Aalborgs Stifts Adresseavis, 1825-01-19
Under Admiralitetet. Den 5te Decbr. 1824 er Viceadmiral, Storkors af Dannebrogen og Dannebrogsmand O. Lütken, Commandeur=Capitain og Ridder J. P. Stibolt og Capitain=Lieutenant P. C. Kinck, udnævnte til Medlemmer af ConstructionsCommissionen. Den 19de, Cadet-Underofficererne J. P. F. Wulf og F. C. G. Muroll udnævnte til Second=Lieutenanter. Den 4de Januar 1825 er Vice-Admiral O. Lutken, Storkors af Dannebrogen og Dannebrogsmand, udnævnt til Admiral, samt Contre=Admiralerne J. O. Fischer, Commandeur af Dannebrogen og Dannebrogsmand, A. T. Herbst, Commandeur af Dannebrogen og Dannebrogsmand, og S. A. Bille, Storkors af Dannebrogen og Dannebrogsmand, udnævnte til Vice-Admifraler; ligesom og under samme Dato, Vice-Admiral S. A. Bille er udnævnt til 1ste militair Deputeret. Den 7de er Commandeur P. C. W. Brown udnævnt til Chef for 1ste Division; Capitain-Lieutenant J. J. Paludan til Capitain og Chef for 2den Divisions 4de Compagnie, hvilket Kammerherre Capitain og Ridder J. C. A. Bielke efter Tour fratræder; PremierLieutenant C. L. L. Harboe til Capitain-Lieutenant, og SecondLieutenant M. Meyer til Premier-Lieutenant. Kammerherre, Commandeur, Baron H. Holsteen, Ridder af Dannebrogen og Dannebrogsmand, udnævnt til 2den militair Deputeret. Randers. Den eneste Mand, som blev reddet af Besætningen paa det her i Randers hjemmehørende Skib Johanne Elisabeth, før og eiet af Capt. Th. Holst, som i afvigte November Maaned forliste total paa Helgoland, er i disse Dage ankommen hertil, efter at have overstaaet Koldbranden i Hænder og Fødder, hvoraf han laae paa Fohr. Han beretter: at de allerede vare under den engelske Kyst, da en Orkan i meget kort Tid kastede dem tilbage igjen op til Elben. En engelsk Brig, der faa Minutter iforveien havde praier dem, forliiste med Top og Tavl lige for deres Øine. Kort efter stødte de selv paa og mistede Roeret. Da de ikke længere formaaede at holde sig paa Dækket, formedelst de idelige Styrtesøer, besluttede de Alle at krybe op i Masterne. Den Mast, hvori Capitainen og Styrmanden var, gik først overbord og siden den anden, hvorved Skibet med det samme skiltes ad. Ved et besynderligt Held kom denne ene Matros til at falde paa Maven ned paa Ruffet, i hvilken Stilling han strax surrede sig fast; og ved et endnu besynderligere Held skyllede en Pose Ærter op til ham af Rummet, med hvilke han opholdt Livet i de 8 Dage, han, efter sit eget Udsagn uden dog at føle nogen synderlig Hunger eller Tørst, drev omkring i Søen. Hvad der forvoldte, at han først efter saa mange Dages Forløb naaede Land, tilskriver han den Omstændighed: at han hele Tiden maatte stæbe efter sig det flere 100 Alen lange Toug, med hvis Ende han havde furret sig fast; hvilket, rimeligt nok, maatte betydeligt sinke Farten.
Aalborgs Stifts Adresseavis, 1825-01-19
Blandinger. Den 7de d. M., om Formiddagen Kl. 9, blev Altonas afdøde Borgermesters, Conferentsraad Gühlers jordiske Levninger bragt til deres Hvilested paa HelliggeistKirkegaarden. Stadens Embedsmænd og Honoratiores, tilligemed den Afdødes mange Venner, fulgte Liget i 120 Kareter. Fleerheden af Stadens taknemmelige Jndvaanere, der over i 30 Aar havde æret den Afdøde som Foresat og elsket ham som Fader og Raadgiver, ledsagede Toget.
Aalborgs Stifts Adresseavis, 1825-01-19
J Kirken holdt Pastor Niemann en rørende Mindetale over den Hedengangne.
Aalborgs Stifts Adresseavis, 1825-01-19
Det ved Jndløbet til Elben hidtil stationerede Fyr=Skib er ved Stormens Magt sjunket. Den 1ste Januar erholdt Senatet i Hamborg en Stafette fra Curhaven med Efterretning om, at Man ikke meere kunde see Fyr=Skibet, og siden den Tid har Man desværre Efterretning, at det er aldeles forulykket. Skibet, hvorpaa Fyret var anbragt, var af en særdeles stærk Bygning, og var fastgjort med tre Ankere, som holdtes ved Lænker, der vare smeddede udtrykkeligen til dette Brug. Skibet havde en Besætning af nogle og tyve Mand. Det pecuniaire Tab ved heele Apparatet er i det ringeste 80,000 Rbdlr. Sølvmønt. - Man har opdaget dens 6 Fod opstaaende Schnoow Mast og en Anker=Boye af Skibet.
Aalborgs Stifts Adresseavis, 1825-01-19
Formedelst de stærke sydvestlige Orkanstorme steeg Vandet den 3die d. M. ogsaa i Fjorden ved Nakskov over Bolværket, hvilket foraarsagede, at Kommunikationen imellem Sønderherred og Nakskov i nogle Dage standsedes. Efter en ny Storm, ledsaget med Sneefog, steeg Vandet atter den 5te ei alene omtrent 3 Alen over den saakaldte Pram ved Nakskov; men skyllede tillige saa høit op i denne Byes Gader ved Fjorden, at flere der boende Familier maatte ved Hielp af store Skibsbaade forlade deres Huse, efterat de havde transporteret deres Bohave ud af underste Etage, hvor Vandet strømmede ind. Store Fartøier, som, naar Vandet har sin sædvanlige Høide, ligge betydelig lavere end Bolværket, reiste sig næsten over dette, og Vedkommende maatte seile paa Skibsbaade imellem Toldboderne ved Stranden. Et stort Stykke af den gamle Skandse, ligefor Møllen paa Færgelandet, der ikke kunde modstaae Vandets Magt, nedstyrtede, og end ikke de i Nakskov værende ældste Personer mindes et saadant Høivand.
Aalborgs Stifts Adresseavis, 1825-01-19
Bekiendtgjørelser. For enhver af Venner og Velyndere, i Anledning af vor Bryllupsfest, os beviiste Attention, bevidne vi herved vor inderligste Taksigelse. Aalborg den 19de Januar 1825. J. M. Cohen. Charlotte Cohen.
Aalborgs Stifts Adresseavis, 1825-01-19
Tirsdagen den 1ste Februar næstkommende begynder jeg Jnformation hos Klubvært Hr. Borregaard, og i mit Logis hos Madame Simoni. Dette har jeg herved den Ære foreløbig at bekjendtgjøre. Vorbergdal den 19de Januari 1825. Haack.
Aalborgs Stifts Adresseavis, 1825-01-19
Priis=Courant, over de Vare som falholdes i Aalborg Fattigvæsens Arbeidsanstalt. Gulvtæppetøi, 1 1/2 Alen bredt, pr. Alen 2 Mk. 8 s. Hestedækkener, pr. Par 4 Rbd. Damestøvler, af Sælskind med Kantning, pr. Par 2 Rbd. 2 Mk. Tintøi, for Børn i Æsker paa omtrent 1/4 Pd., pr Styk 1 Mk. 8 s. Læder Tobakspunge pr. Dusin 1 Rbd. 2 Mk. Bureseler, pr. Par 5 Mk. 4 s. Tougværk, til Digtning, pr. Lpd. 1 Rbd. 3 Mk. Spille-Jet tons, af Been i Æsker, a 84 Stkr. 11 Rbd. 4 s. Dito dito, af Træe, 4 Mk. Spaanæsker til Apothekerbrug. 6 Stkr. i enhver Sats, pr. Sats 8 s. 4 Stkr. i dito dito, pr. Sats 6 s. Hørgarn No. 1, pr. Pund 5 Mk. Dito No. 2, pr. Pund 4 Mk. 12 s. Glasæsker med laqverede Jet tons til Spilleborde, pr. Styk 1 Rbd. 3 Mk. Lysegarn af Bomuld, pr. Pund 5 Mk. 8 s. Dito af Blaar No. 1, pr. Pund 1 Mk. 14 s. Dito af Dito No. 2, pr. Pund 1 Mk. 12 s. Blaargarns Haandklæde=Dreiel, 16 Tommer bredt, pr. Alen 2 Mk. 4 s. Brunt Klæde, 1 Alen bredt, pr. Alen 5 Mk. 8 s. Uldne Kastetørklæder, pr. Styk 2 Rbd. 3 Mk. Blaaetærnet Forklædetøy af ægte farvet Garn, pr. Alen 4 Mk. Kniplinger af forskjellig Brede og Fiinhed, pr. Alen fra 4 s. til 4 Mk. Dørmaatter. Plattingsmaatter, pr. Styk 1 Rbd. 3 Mk. Spekkede Maatter, pr. Styk 1 Rbd. 1 Mk. Stribet Gulvteppetøi, især til Vogne, 2 1/2 Qvarter bredt, pr. Alen 1 Mk. 6 s. Sort Buxetøi, 3 Qvarter bredt, pr. Alen 3 Mk. 8 s. Aalborg, i Commissionen for Fattigvæsenet, den 23de December 1824.
Aalborgs Stifts Adresseavis, 1825-01-19
Mit i Hjelmerstald beliggende Sted er til Paaske Flyttetid Worm. til Leie.
Aalborgs Stifts Adresseavis, 1825-01-19
En Sal med Sovekammer, med eller uden Meubler, er at faae til Leie til næstkommende Flyttetid hos Skipper F. Kall sen i Bispensgade.
Aalborgs Stifts Adresseavis, 1825-01-19
Blomsterløg. Af: Extra fyldte Hyacinther, diverse Couleurer, under Navne, fyldte Jongquiller, Taketter, skjønneste Amaryllis, Tiberoser, Ferraria, Jris diverse, fyldte Tulivaner, diverse Couleurer; samt Rødder af den nye bekjendte skjønne Siir plante Georginea i 20 til 30 forskjellige Nuancer, med den letteste og sikkreste Anviisning til deres Cultur, faaes til de billigste Priser muligt hos Handelsgartner H. Beck.
Aalborgs Stifts Adresseavis, 1825-01-19
Oplaget hos Lars Bøggild er igjen forsynet med Kjøbenhavnsk Sæbe.
Aalborgs Stifts Adresseavis, 1825-01-19
Fire reelle Værelser med Kjøkken, Spise= og Pigekammer, m. m., er at faae til Leie enten strax eller til Paaske Flyttetid paa billige Vilkaar, hos Andreas Philipson paa Gravensgade.